Ես զբաղվում եմ նաև պրոդյուսերական գործունեությամբ։ Մենք կազմակերպեցինք իրանական երեք ֆիլմերի նկարահանման աշխատանքները Հայաստանում (մեկը սերիալ էր)։ Իրանի լավագույն ռեժիսորներն ու դերասանները ամիսներ շարունակ աշխատեցին Հայաստանում, շփվեցին հայկական միջավայրի, մշակույթի, ժողովրդի հետ։ Նրանք Հայաստանից հեռացան ջերմ հիշողություններով ու գեղեցիկ տպավորություններով, և բոլորն էլ կապվեցին Հայաստանին։ Ինչպես և սպասվում էր, նկարահանումներից հետո նրանք դարձան Հայաստանի մշտական այցելուները և մեր ժողովրդի բարեկամները։